
Vă înaintăm, alăturat, raportul asupra Proiectului de Lege pentru ratificarea Protocolului semnat la Ierusalim, la 3 noiembrie 2020, de modificare a Convenției între Guvernul României și Guvernul Statului Israel pentru evitarea dublei impuneri și prevenirea evaziunii fiscale cu privire la impozitele pe venit, semnată la Ierusalim la 15 iunie 1997, trimis Comisiei pentru buget, finanțe și bănci spre dezbatere pe fond, cu adresa nr. PLx 311//2021 din 1 septembrie 2021, Camera Deputaților fiind prima Cameră sesizată. 
În raport cu obiectul și conținutul său, proiectul de Lege face parte din categoria legilor ordinare.


VICEPREŞEDINTE,

Sebastian-Ioan BURDUJA

RAPORT

Asupra proiectului de Lege pentru ratificarea Protocolului semnat la Ierusalim, la 3 noiembrie 2020, de modificare a Convenției între Guvernul României și Guvernul Statului Israel pentru evitarea dublei impuneri și prevenirea evaziunii fiscale cu privire la impozitele pe venit, semnată la Ierusalim la 15 iunie 1997 

În conformitate cu prevederile art. 95 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru ratificarea Protocolului semnat la Ierusalim, la 3 noiembrie 2020, de modificare a Convenției între Guvernul României și Guvernul Statului Israel pentru evitarea dublei impuneri și prevenirea evaziunii fiscale cu privire la impozitele pe venit, semnată la Ierusalim la 15 iunie 1997. 
	Conform prevederilor art.75 din Constituția României, republicată, și ale art.92 alin. (8) punctul 1  din Regulamentul Camerei Deputaților, republicat, Camera Deputaților este prima Cameră sesizată.
La dezbaterea proiectului de Lege s-au avut în vedere avizul favorabil al Consiliului Legislativ.
Proiectul de Lege supus dezbaterii vizează ratificarea Protocolului semnat la Ierusalim, la 3 noiembrie 2020, de modificare a Convenției între Guvernul României şi Guvernul Statului Israel pentru evitarea dublei impuneri şi prevenirea evaziunii fiscale cu privire la impozitele pe venit, semnată la Ierusalim la 15 iunie 1997. Modificările aduse convenţiei se referă la actualizarea tipurilor de impozite prevăzute de convenţie şi a definiţiei termenului „Româniaˮ, precum şi la amendarea articolului din convenţie referitor la schimbul de informaţii în domeniul fiscal, în sensul includerii unor prevederi prin care se creează posibilitatea efectuării unui schimb extins de informaţii în domeniul fiscal, inclusiv în cel bancar, ori de câte ori sunt solicitate astfel de informaţii de către autorităţile competente din cele două ţări. 
În conformitate cu prevederile art. 62 din Regulamentul Camerei Deputaților, republicat, membrii Comisiei au examinat proiectul de lege menționat mai sus, în ședința cu prezenţă fizică şi online din data de 15 septembrie 2021.
La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
[bookmark: _GoBack]La dezbaterea proiectului de Lege au participat, în calitate de invitați, domnul  Lucian Ovidiu Heiuş, secretar de stat în Ministerul Finanţelor.

În urma examinării proiectului de Lege şi a opiniilor exprimate, deputații, au hotărât cu majoritate de voturi, să propună plenului Camerei Deputaţilor un raport de adoptare a proiectului de Lege pentru ratificarea Protocolului semnat la Ierusalim, la 3 noiembrie 2020, de modificare a Convenției între Guvernul României și Guvernul Statului Israel pentru evitarea dublei impuneri și prevenirea evaziunii fiscale cu privire la impozitele pe venit, semnată la Ierusalim la 15 iunie 1997, în forma prezentată de Guvern.

În raport cu obiectul și conținutul său, proiectul de Lege face parte din categoria legilor ordinare.

Șef serviciu,
Giorgiana Ene

Consilier parlamentar,
Valentina Rotaru

